Svarīgs juridisks paziņojums

|

52008PC0343

Priekšlikums Padomes lēmums par tāda meža reproduktīvā materiāla līdzvērtīgumu, kas ražots trešās valstīs  /* COM/2008/0343 galīgā redakcija */

	[pic] | EIROPAS KOPIENU KOMISIJA |Briselē, 10.6.2008COM(2008) 343 galīgā redakcijaPriekšlikumsPADOMES LĒMUMSpar tāda meža reproduktīvā materiāla līdzvērtīgumu, kas ražots trešās valstīs(iesniegusi Komisija)PASKAIDROJUMA RAKSTSPadomes 1999. gada 22. decembra Direktīva 1999/105/EK par meža reproduktīvā materiāla tirdzniecību paredz, ka Padome nosaka, vai trešā valstī ražots meža reproduktīvais materiāls sniedz tādu pašu garantiju attiecībā uz tā ieguves avota apstiprināšanu un tā tirdzniecībai paredzēto ražošanas pasākumu veikšanu kā Kopienā ražots meža reproduktīvais materiāls, kas atbilst minētās direktīvas noteikumiem.Turklāt Padome nosaka tā meža reproduktīvā materiāla sugas, ieguves avota veidu un kategorijas, kā arī tā proveniences reģionu, kuru saskaņā ar 19. panta 1. punktu drīkst pārdot Kopienā.ESAO Padome 2007. gada jūlijā pieņēma shēmu par starptautiskajā tirdzniecībā esošu meža reproduktīvā materiāla sēklu šķirņu sertifikāciju (ESAO meža sēklu un stādu shēma).Pārbaudot šos noteikumus, konstatēts, ka meža reproduktīvā materiāla ieguves avota apstiprināšanas nosacījumi atbilst Direktīvā 1999/105/EK paredzētajām prasībām. Turklāt, izņemot nosacījumus attiecībā uz sēklu kvalitāti, sugas tīrību un stādāmā materiāla kvalitāti, šo trešo valstu noteikumi sniedz tādu pašu garantiju attiecībā uz nosacījumiem, kurus piemēro „izcelsme zināma” un „atlasīts” kategorijas sēklām un stādāmajam materiālam, kā Direktīvā 1999/105/EK paredzētie noteikumi. Tātad noteikumi par meža reproduktīvā materiāla sertifikāciju kategorijām „izcelsme zināma” un „atlasīts” Kanādā, Norvēģijā, Šveicē, Turcijā un Amerikas Savienotajās Valstīs jāuzskata par līdzvērtīgiem Direktīvā 1999/105/EK paredzētajiem noteikumiem, ja ir izpildīti papildu nosacījumi attiecībā uz sēklām un stādāmo materiālu.Šis priekšlikums ļauj aizstāt pagaidu režīmu ar jaunieviestu līdzvērtīguma režīmu meža reproduktīvā materiāla importam, ievērojot skaidrus noteikumus, tādējādi ļaujot dalībvalstīm pieņemt individuālus lēmumus par šāda materiāla importu.PriekšlikumsPADOMES LĒMUMSpar tāda meža reproduktīvā materiāla līdzvērtīgumu, kas ražots trešās valstīsEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 1999. gada 22. decembra Direktīvu 1999/105/EK par meža reproduktīvā materiāla tirdzniecību[1] un jo īpaši tās 19. panta 1. punktu un 19. panta 2. punktu,ņemot vērā Komisijas priekšlikumu[2],tā kā:(1) Noteikumi par meža reproduktīvā materiāla sertifikāciju Kanādā, Norvēģijā, Šveicē, Turcijā un Amerikas Savienotajās Valstīs paredz, ka jāveic oficiāla lauka apskate sēklu savākšanas un apstrādes un stādāmā materiāla audzēšanas laikā.(2) Saskaņā ar minētajiem noteikumiem meža reproduktīvā materiāla ieguves avota apstiprināšanas un reģistrēšanas sistēmām un meža reproduktīvā materiāla turpmākai ražošanai no šā ieguves avota jāatbilst ESAO shēmai par starptautiskajā tirdzniecībā esošu meža reproduktīvā materiāla sēklu šķirņu sertifikāciju (ESAO meža sēklu un stādu shēma). Turklāt minētie noteikumi paredz, ka „izcelsme zināma” un „atlasīts” kategorijas sēklas un stādāmais materiāls oficiāli jāsertificē un sēklu iepakojums oficiāli jānoslēdz saskaņā ar ESAO meža sēklu un stādu shēmas prasībām.(3) Pārbaudot šos noteikumus, konstatēts, ka meža reproduktīvā materiāla ieguves avota apstiprināšanas nosacījumi atbilst Direktīvā 1999/105/EK paredzētajām prasībām. Turklāt, izņemot nosacījumus attiecībā uz sēklu kvalitāti, sugas tīrību un stādāmā materiāla kvalitāti, šo trešo valstu noteikumi sniedz tādu pašu garantiju attiecībā uz nosacījumiem, kurus piemēro „izcelsme zināma” un „atlasīts” kategorijas sēklām un stādāmajam materiālam, kā Direktīvā 1999/105/EK paredzētie noteikumi. Tātad noteikumi par meža reproduktīvā materiāla sertifikāciju kategorijām „izcelsme zināma” un „atlasīts” Kanādā, Norvēģijā, Šveicē, Turcijā un Amerikas Savienotajās Valstīs jāuzskata par līdzvērtīgiem Direktīvā 1999/105/EK paredzētajiem noteikumiem, ja ir izpildīti papildu nosacījumi attiecībā uz sēklām un stādāmo materiālu.(4) Tomēr iepriekš minēto trešo valstu noteikumus nevar uzskatīt par līdzvērtīgiem attiecībā uz kategorijām „izcelsme zināma” un „atlasīts”, uz kurām neattiecas ESAO meža sēklu un stādu shēma. Tāpēc ir lietderīgi šā lēmuma darbības jomu attiecināt tikai uz tāda meža reproduktīvā materiāla līdzvērtīgumu, kurš pieder pie kategorijas „izcelsme zināma” vai „atlasīts”.(5) Šajā lēmumā jāizmanto Direktīvā 1999/105/EK noteiktās definīcijas, lai nodrošinātu šo tiesību aktu konsekvenci.(6) Meža reproduktīvajam materiālam, kas atbilst šā lēmuma nosacījumiem, jāatbilst stādu veselības nosacījumiem, kas paredzēti Padomes 2000. gada 8. maija Direktīvā 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā[3].(7) Ir lietderīgi nodrošināt, lai šajā lēmumā paredzētie papildu nosacījumi sēklām un stādāmajam materiālam attiecībā uz kvalitāti un sugas tīrību atspoguļotu Direktīvā 1999/105/EK paredzētos nosacījumus.(8) Lai garantētu tādu pašu izsekojamības līmeni, kāds paredzēts Direktīvā 1999/105/EK, ir lietderīgi šajā lēmumā iekļaut noteikumus par oriģināla apliecības izsniegšanu sēklām un stādāmajam materiālam, tos ievedot Kopienā. Šai oriģināla apliecībai jābūt balstītai uz oficiālo ESAO proveniences sertifikātu, un tajā jānorāda, ka attiecīgais materiāls ir importēts, pamatojoties uz līdzvērtīguma režīmu.(9) Nākotnē ieteicams atjaunināt dažas šā lēmuma pielikumu daļas, lai nodrošinātu, ka importētās sēklas atbilst prasībām, kas ir līdzvērtīgas jebkuriem jauniem noteikumiem, kurus varētu ieviest. Šie grozījumi jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[4],IR PIEŅĒMUSI ŠO LĒMUMU.1. pants Darbības joma un definīcijas1. Šis lēmums paredz nosacījumus, ar kādiem Kopienā importē „izcelsme zināma” vai „atlasīts” kategorijas meža reproduktīvo materiālu, kas ražots kādā no šā lēmuma I pielikumā minētajām trešām valstīm.To piemēro, ja ir ievēroti Direktīvā 2000/29/EK paredzētie nosacījumi.2. Šajā lēmumā piemēro Direktīvā 1999/105/EK noteiktās definīcijas.2. pantsLīdzvērtīgums1. Šā lēmuma I pielikumā minētajās trešās valstīs īstenotas meža reproduktīvā materiāla ieguves avota apstiprināšanas un reģistrēšanas sistēmas un meža reproduktīvā materiāla turpmāku ražošanu no šā ieguves avota, ko kontrolē I pielikumā minētās iestādes vai kas notiek šo iestāžu oficiālā uzraudzībā, uzskata par līdzvērtīgu dalībvalstīs īstenotajām sistēmām un ražošanai saskaņā ar Direktīvu 1999/105/EK.2. Direktīvas 1999/105/EK I pielikumā minēto sugu „izcelsme zināma” un „atlasīts” kategorijas sēklas un stādāmo materiālu, kas ražots I pielikumā minētajās trešās valstīs un ko oficiāli sertificējušas minētajā pielikumā uzskaitītās iestādes, uzskata par līdzvērtīgu sēklām un stādāmajam materiālam, kas atbilst Direktīvas 1999/105/EK nosacījumiem, ja šīs sēklas un stādāmais materiāls atbilst II pielikumā minētajiem nosacījumiem.3. pantsOriģināla apliecībaIevedot Kopienā sēklas un stādāmo materiālu, piegādātājs, kas importē šo materiālu, informē attiecīgās dalībvalsts oficiālo iestādi par šo importu. Oficiālā iestāde pirms materiāla laišanas tirgū izsniedz oriģināla apliecību, kas ir balstīta uz oficiālo ESAO proveniences sertifikātu.Oriģināla apliecībā norāda, ka materiāls ir importēts, ievērojot līdzvērtīguma režīmu.4. pants Pielikumu grozījumiPielikumu grozījumus, izņemot gadījumus, kas attiecas uz I pielikuma tabulas pirmo aili, pieņem saskaņā ar 5. panta 2. punktā minēto kārtību.5. pants Komiteja1. Komisijai palīdz Lauksaimniecības, dārzkopības un mežsaimniecības sēklu un reproduktīvā materiāla pastāvīgā komiteja, kas izveidota saskaņā ar Padomes Lēmuma 66/399/EEK[5] 1. pantu (še turpmāk — „Komiteja”).2. Ja ir atsauce uz šo punktu, piemēro Lēmuma 1999/468/EK 4. un 7. pantu.Lēmuma 1999/468/EK 4. panta 3. punktā paredzētais laika posms ir viens mēnesis.3. Komiteja pieņem savu reglamentu.6. pants Stāšanās spēkāŠo lēmumu piemēro no 2009. gada 1. janvāra.7. pantsŠis lēmums ir adresēts dalībvalstīm.Briselē,Padomes vārdā —priekšsēdētājsI PIELIKUMSValstis un iestādesValsts (*) | Iestāde, kas atbild par apstiprināšanu un ražošanas kontroli |1 | 2 |CA | National Forest Genetic Resource Centre Natural Resources Canada Canadian Forest Service-Atlantic Fredericton, Net Brunswick |CH | Federal Office for Environment (FOEN) Department of the Environment, Transport, Energy and Communications (UVEK) Forest Division Federal Plant Protection Service Birmensdorf |NO | Norwegian Forest Research Institute Aas |TR | Ministry of Forestry Forest Tree Seeds and Tree Breeding Research Directorate Orman Bak awligi Arastima Planlama ve Koord. Dai. Bsk. Orman Genel Müdürlügü, 2N° lu Bina GAZI- ANKARA |US | National Tree Seed Laboratory USDA Forest Service Purdue University West Lafayette, Indiana |(*) CA – Kanāda, CH – Šveice, NO – Norvēģija, TR – Turcija, US – Amerikas Savienotās ValstisII PIELIKUMSA. Nosacījumi attiecībā uz trešās valstīs ražotām sēklām1. Sēklas oficiāli sertificē kā materiālu, kas iegūts no apstiprināta ieguves avota, un sēklu iepakojumu noslēdz saskaņā ar attiecīgajā valstī spēkā esošajiem noteikumiem par ESAO meža sēklu un stādu shēmas piemērošanu. Katrai sēklu partijai piestiprina oficiālu ESAO etiķeti un pievieno oficiālā ESAO proveniences sertifikāta kopiju vai piegādātāja izdotu dokumentu, kurā norādīta visa oficiālajā ESAO proveniences sertifikātā minētā informācija, kā arī piegādātāja vārds/nosaukums.2. Sēklām ESAO etiķetē vai piegādātāja dokumentā jānorāda arī šāda papildinformācija, kas, cik iespējams, novērtēta pēc starptautiski pieņemtām metodēm:a) tīrība (procentuālā izteiksmē pēc tīro sēklu, citu sēklu un inertā materiāla, ko pārdod kā sēklu partiju, svara);b) tīro sēklu dīgtspēja procentos, vai, ja dīgtspējas noteikšana procentos ir neiespējama vai nav praktiska, dzīvotspēja procentos, kas novērtēta ar konkrētas metodes palīdzību;c) 1000 tīru sēklu svars;d) dīgtspējīgu sēklu skaits uz kilogramu produkta, ko pārdod kā sēklas, vai arī, ja dīgtspējīgo sēklu skaitu noteikšana ir neiespējama vai to novērtēšana nav praktiska, dzīvotspējīgo sēklu skaits uz kilogramu sēklu.3. Atkāpjoties no 2. punkta, iepriekš minēto papildu informāciju attiecībā uz sēklu kontroles procedūru, izmantojot starptautiski pieņemtas metodes, var sniegt piegādātājs, kurš importē sēklas, pirms šīs sēklas pirmo reizi laistas Kopienas tirgū.4. Lai pašreizējās sezonas sēklas būtu ātri pieejamas tirgū, piegādātājs, kurš importē sēklas, var tās pārdot pirmajam pircējam, neievērojot visas šā pielikuma 2. punkta b) un d) apakšpunktā noteiktās prasības. Piegādātājs, kurš importē minēto materiālu, iespējami drīz norāda, vai ir ievēroti 2. punkta b) un d) apakšpunktā paredzētie nosacījumi.5. Ja sēklu daudzumi ir nelieli, kā minēts Komisijas 2002. gada 20. decembra Regulā (EK) Nr. 2301/2002, ar ko paredz sīki izstrādātus noteikumus Padomes Direktīvas 1999/105/EK piemērošanai attiecībā uz nelielu sēklu daudzumu definēšanu[6], 2. punkta b) un d) apakšpunktā noteiktās prasības nepiemēro.6. Sēklu partijas sasniedz minimālo sugas tīrības līmeni 99 %. Tomēr cieši saistītām sugām, izņemot mākslīgos hibrīdus, piegādātāja etiķetē vai dokumentā norāda augļu vai sēklu partijas sugas tīrību, ja tā nesasniedz 99 %.7. Atkāpjoties no 1. punkta, sēklas atbilstošos daudzumos var iegūt no neapstiprināta ieguves avota, ja:a) tās paredzētas testiem, zinātniskiem mērķiem vai ģenētiskai aizsardzībai;b) par attiecīgajām sēklu vienībām ir skaidri norādīts, ka tās nav paredzētas mežsaimniecībai.B. Nosacījumi attiecībā uz trešās valstīs ražotu stādāmo materiālu1. Stādāmo materiālu ražo audzētavā, ko reģistrējušas šā lēmuma I pielikumā minētās iestādes, vai šo iestāžu oficiālā uzraudzībā trešā valstī. Katram sūtījumam piestiprina ESAO etiķeti un pievieno oficiālā ESAO proveniences sertifikāta kopiju vai piegādātāja izdotu dokumentu, kurā norādīta visa oficiālajā ESAO proveniences sertifikātā minētā informācija, kā arī piegādātāja vārds/nosaukums.2. Stādāmais materiāls atbilst Direktīvas 1999/105/EK VII pielikuma D daļā paredzētajām prasībām.3. Stādāmais materiāls, kuru paredzēts pārdot galalietotājam reģionos ar Vidusjūras klimatu, atbilst Direktīvas 1999/105/EK VII pielikuma E daļā paredzētajām prasībām.[1] OV L 11, 15.1.2000., 17. lpp. Direktīvā jaunākie grozījumi izdarīti ar Komisijas Lēmumu 2007/527/EK (OV L 194, 26.7.2007., 9. lpp.).[2] OV C 199, 14.7.1999., 1. lpp.[3] OV L 169, 10.7.2000., 1. lpp. Direktīvā jaunākie grozījumi izdarīti ar Direktīvu 2007/41/EK (OV L 169, 29.6.2007., 51. lpp.).[4] OV L 184, 17.7.1999., 23. lpp. Lēmumā jaunākie grozījumi izdarīti ar Lēmumu 2006/512/EK (OV L 200, 22.7.2006., 11. lpp.).[5] OV 125, 11.7.1966., 2289./66. lpp.[6] OV L 348, 21.12.2002., 75.-77. lpp.


Svarīgs juridisks paziņojums

|

52009PC0613

Priekšlikums Padomes lēmums ar ko atbilstoši Eiropas Parlamenta un Padomes regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MIR604 (SYN-IR6Ø4-5), sastāv vai ir ražoti no tās  /* COM/2009/0613 galīgā redakcija */

	[pic] | EIROPAS KOPIENU KOMISIJA |Briselē, 30.10.2009COM(2009)613 galīgā redakcijaPriekšlikumsPADOMES LĒMUMSar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MIR604 (SYN-IR6Ø4-5), sastāv vai ir ražoti no tāsPASKAIDROJUMA RAKSTSPievienotais Padomes lēmuma priekšlikums attiecas uz pārtiku un barību, kas satur ģenētiski modificētu kukurūzu MIR604, sastāv vai ir ražota no tās, un par kuras laišanu tirgū uzņēmums Syngenta Seeds S.A.S . 2004. gada 23. decembrī iesniedza pieteikumu Apvienotās Karalistes kompetentajai iestādei saskaņā ar Regulu (EK) Nr. 1829/2003 par ģenētiski modificētu pārtiku un barību.Pievienotais priekšlikums attiecas arī uz citu tādu produktu laišanu tirgū, kas satur vai sastāv no kukurūzas MIR604 un kas paredzēti tādai pašai lietošanai kā jebkura cita kukurūza, izņemot audzēšanu.Eiropas Pārtikas nekaitīguma iestāde (EPNI) 2009. gada 21. jūlijā sniedza labvēlīgu atzinumu saskaņā ar Regulas (EK) Nr. 1829/2003 6. un 18. pantu un secināja, ka ir maz ticams, ka, laižot tirgū produktus, kas satur ģenētiski modificētu kukurūzu MIR604, sastāv vai ir ražoti no tās, kā minēts pieteikumā, tiks negatīvi ietekmēta cilvēku vai dzīvnieku veselība, vai vide paredzēto lietojumu kontekstā.Pamatojoties uz šiem apsvērumiem, 2009. gada 19. oktobrī Pārtikas aprites un dzīvnieku veselības pastāvīgajai komitejai tika iesniegts Komisijas lēmuma projekts, ar ko atļauj laist Kopienas tirgū produktus, kas satur ģenētiski modificētu kukurūzu MIR604, sastāv vai ir ražoti no tās, lai komiteja par to balsotu. Komiteja atzinumu nesniedza – 11 dalībvalstis (141 balsis) balsoja par, 10 dalībvalstis (96 balsis) balsoja pret, un 6 dalībvalstis (108 balss) atturējās.Tādējādi saskaņā ar Regulas (EK) Nr. 1829/2003 35. panta 2. punktu un saskaņā ar 5. pantu Padomes Lēmumā 1999/468/EK, kas grozīts ar Padomes Lēmumu 2006/512/EK, Komisijai jāiesniedz Padomei priekšlikums, kas attiecas uz veicamajiem pasākumiem, un Padomei trīs mēnešu laikā jāpieņem lēmums ar kvalificētu balstu vairākumu un par to jāinformē Parlaments.PriekšlikumsPADOMES LĒMUMSar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MIR604 (SYN-IR6Ø4-5), sastāv vai ir ražoti no tās(Dokuments attiecas uz EEZ)EIROPAS KOPIENU PADOME,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību[1] un jo īpaši tās 7. panta 3. punktu un 19. panta 3. punktu,ņemot vērā Komisijas priekšlikumu,tā kā:1.  2004. gada 23. decembrī uzņēmums Syngenta Seeds S.A.S . iesniedza pieteikumu Apvienotās Karalistes kompetentajai iestādei saskaņā ar Padomes Regulas (EK) Nr. 1829/2003 5. un 17. pantu, lai laistu tirgū pārtiku, pārtikas sastāvdaļas un barību, kas satur kukurūzu MIR604, sastāv vai ir ražota no tās („pieteikums”).2.  Pieteikums ietver tādu citu produktu laišanu tirgū, kuri satur kukurūzu MIR604 vai sastāv no tās un paredzēti tādam pašam izmantošanas veidam kā jebkura cita kukurūza, izņemot audzēšanu. Tāpēc saskaņā ar Regulas (EK) Nr. 1829/2003 5. panta 5. punktu un 17. panta 5. punktu tajā ir iekļauti dati un informācija, kas vajadzīga atbilstoši III un IV pielikumam Eiropas Parlamenta un Padomes 2001. gada 12. marta Direktīvā 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu[2], un informācija un secinājumi par riska novērtējumu, ko veic saskaņā ar Direktīvas 2001/18/EK II pielikumā noteiktajiem principiem. Tajā iekļauts arī ietekmes uz vidi monitoringa plāns, kas atbilst Direktīvas 2001/18/EK VII pielikumam.3.  2009. gada 21. jūlijā Eiropas Pārtikas nekaitīguma iestāde (EPNI) sniedza labvēlīgu atzinumu saskaņā ar Regulas (EK) Nr. 1829/2003 6. un 18. pantu un secināja, ka ir maz ticams, ka, laižot tirgū produktus, kas satur ģenētiski modificētu kukurūzu MIR604, sastāv vai ir ražoti no tās, kā minēts pieteikumā (“produkti”), tiks negatīvi ietekmēta cilvēku vai dzīvnieku veselība, vai vide paredzēto lietojumu kontekstā[3]. EPNI pēc apspriešanās ar valstu kompetentajām iestādēm, kā noteikts minētās regulas 6. panta 4. punktā un 18. panta 4. punktā, sniedzot atzinumu, ņēma vērā visus dalībvalstu uzdotos konkrētos jautājumus un paustās bažas.4.  Turklāt EPNI atzinumā secināja, ka pieteikuma iesniedzēja iesniegtais vides monitoringa plāns, kurā ietverts vispārējs uzraudzības plāns, atbilst paredzētajam produktu lietošanas veidam.5.  Ņemot vērā šos apsvērumus, produktiem atļauja jāpiešķir.6.  Saskaņā ar Komisijas 2004. gada 14. janvāra Regulu (EK) Nr. 65/2004, ar ko nosaka sistēmu ģenētiski modificēto organismu unikālo identifikatoru izveidei un piešķiršanai[4], katram ĢMO piešķirams unikāls identifikators.7.  Pamatojoties uz EPNI atzinumu, pārtikai, pārtikas sastāvdaļām un barībai, kas satur MIR604 kukurūzu, sastāv vai ir ražota no tām, nav vajadzīgas īpašas marķēšanas prasības, izņemot tās, kas noteiktas Regulas (EK) Nr. 1829/2003 13. panta 1. punktā un 25. panta 2. punktā. Tomēr, lai nodrošinātu to, ka produkti tiek lietoti tikai atļaujā noteiktajos veidos saskaņā ar šo lēmumu, marķējot barību, kas satur ĢMO vai sastāv no tiem, un citus produktus, kas nav pārtika un barība un kas satur ĢMO vai sastāv no tiem, un kam ir pieprasīta atļauja, ir skaidri jānorāda, ka minētos produktus nedrīkst izmantot audzēšanai.8.  Arī saskaņā ar EPNI atzinumu nav pamatoti paredzēt īpašus nosacījumus vai ierobežojumus saistībā ar laišanu tirgū un/vai īpašus nosacījumus vai ierobežojumus attiecībā uz pārtikas un barības lietošanu un darbībām ar to, ieskaitot pārtikas un barības lietošanas uzraudzību pēc laišanas tirgū, kā arī īpašus nosacījumus konkrētu ekosistēmu/vides un/vai ģeogrāfisko teritoriju aizsardzībai, kā paredzēts Regulas (EK) Nr. 1829/2003 6. panta 5. punkta e) apakšpunktā un 18. panta 5. punktā.9.  Visa attiecīgā informācija par atļauju piešķiršanu produktiem jāiekļauj ģenētiski modificētās pārtikas un barības Kopienas reģistrā, kā paredzēts Regulā (EK) Nr. 1829/2003.10.  Eiropas Parlamenta un Padomes 2003. gada 22. septembra Regulas (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK[5], 4. panta 6. punktā noteiktas marķēšanas prasības produktiem, kuri sastāv no ĢMO vai satur tos.11.  Šis lēmums ar Bioloģiskās drošības starpniecības centra palīdzību ir jāizziņo valstīm, kuras parakstījušas Kartahenas protokolu par bioloģisko drošību, kas pievienots Konvencijai par bioloģisko daudzveidību, kā noteikts 9. panta 1. punktā un 15. panta 2. punkta c) apakšpunktā Eiropas Parlamenta un Padomes 2003. gada 15. jūlija Regulā (EK) Nr. 1946/2003 par ģenētiski modificētu organismu pārvietošanu pāri robežām[6].12.  Notika apspriedes ar pieteikuma iesniedzēju par šajā lēmumā paredzētajiem pasākumiem.13.  Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā,IR PIEŅĒMUSI ŠO LĒMUMU.1. pants Ģenētiski modificēti organismi un unikālais identifikatorsĢenētiski modificētai kukurūzai ( Zea mays L.) MIR604, kā noteikts šā lēmuma pielikuma b) punktā, ir piešķirts unikālais identifikators SYN-IR6Ø4-5, kā paredzēts Regulā (EK) Nr. 65/2004.2. pantsAtļaujas piešķiršanaSaskaņā ar šajā lēmumā paredzētajiem nosacījumiem Regulas (EK) Nr. 1829/2003 4. panta 2. punkta un 16. panta 2. punkta vajadzībām atļaujas piešķir šādiem produktiem:a) pārtikai un pārtikas sastāvdaļām, kas satur kukurūzu SYN-IR6Ø4-5, sastāv vai ir ražotas no tās,b) barībai, kura satur kukurūzu SYN-IR6Ø4-5, sastāv vai ir ražotas no tās,c) produkti, kas nav pārtika un barība un kas satur kukurūzu SYN-IR6Ø4-5 vai sastāv no tās, un kas paredzēti tādai pašai izmantošanai kā jebkura cita kukurūza, izņemot audzēšanu.3. pants Marķēšana1. Lai varētu izpildīt marķēšanas prasības, kas noteiktas Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4. panta 6. punktā, “organisma nosaukums” ir “kukurūza”.2. Uz 2. panta b) un c) apakšpunktā minēto produktu, kas satur kukurūzu SYN-IR6Ø4-5 vai sastāv no tās, marķējuma un to pavaddokumentos ir frāze “nav paredzēts audzēšanai”.4. pants Ietekmes uz vidi monitorings1. Atļaujas turētājs nodrošina, ka tiek izveidots un īstenots monitoringa plāns, lai uzraudzītu ietekmi uz vidi, kā norādīts pielikuma h) punktā.2. Atļaujas turētājs iesniedz Komisijai gada pārskatus par monitoringa plānā izklāstīto pasākumu īstenošanu un rezultātiem.5. pantsKopienas reģistrsŠā lēmuma pielikumā ietverto informāciju iekļauj ģenētiski modificētās pārtikas un barības Kopienas reģistrā, kā paredzēts Regulas (EK) Nr. 1829/2003 28. pantā.6. pantsAtļaujas turētājsAtļaujas turētājs ir Syngenta Seeds S.A.S. (Francija), kas pārstāv Syngenta Crop Protection AG (Šveicē).7. pantsPiemērošanas termiņšŠo lēmumu piemēro 10 gadus no tā izziņošanas dienas.8. pantsAdresātsŠis lēmums ir adresēts Syngenta Seeds S.A.S. , Chemin de l'Hobit 12, BP 27 – F-31790 Saint-Sauveur , (Francijā).Briselē,Padomes vārdā —priekšsēdētājsPIELIKUMSa) Pieteikuma iesniedzējs un atļaujas turētājsNosaukums: Syngenta Seeds S.A.S.Adrese: Chemin de l'Hobit 12, BP 27 – F-31790 Saint-Sauveur (Francijā)Pārstāv Syngenta Crop Protection AG — Schwarzwaldallee 215 - CH 4058 Basle , (Šveicē)b) Produktu apzīmējums un specifikācija1) Pārtikai un pārtikas sastāvdaļām, kas satur kukurūzu SYN-IR6Ø4-5, sastāv vai ir ražotas no tās;2) Barība, kas satur kukurūzu SYN-IR6Ø4-5, sastāv vai ir ražota no tās;3) Produkti, kas nav pārtika un barība un kas satur kukurūzu SYN-IR6Ø4-5 vai sastāv no tās, un kas paredzēti tādai pašai lietošanai kā jebkura cita kukurūza, izņemot audzēšanu.Ģenētiski modificētā kukurūzā SYN-IR6Ø4-5, kas aprakstīta pieteikumā, ir Cry3A proteīna ekspresija, kurš nodrošina aizsardzību pret dažiem vaboļu kārtas kaitēkļiem ( Diabrotica spp.). Ģenētiskajā modificēšanā kā selektējamu marķieri izmantoja pmi gēnu, kas transformētām kukurūzas šūnām ļauj izmantot mannozi kā vienīgo oglekļa avotu.c) Marķējums1) Saskaņā ar Regulas (EK) Nr. 1829/2003 13. panta 1. punkta un 25. panta 2. punkta un Regulas (EK) Nr. 1830/2003 4. panta 6. punkta konkrētām marķēšanas prasībām “organisma nosaukums” ir “kukurūza”.2) Uz šā lēmuma 2. panta b) un c) apakšpunktā minēto produktu, kas satur kukurūzu SYN-IR6Ø4-5 vai sastāv no tās, marķējuma un to pavaddokumentos ir frāze “nav paredzēts audzēšanai”.d) Noteikšanas metode-  Konkrētam gadījumam atbilstoša un reālā laikā izmantota kvantitatīva uz polimerāzes ķēdes reakciju balstīta metode attiecībā uz kukurūzu SYN-IR6Ø4-5.-  Apstiprināta sēklām Kopienas references laboratorijā, kas izveidota atbilstoši Regulai (EK) Nr. 1829/2003, publicēta vietnē http://gmo-crl.jrc.ec.europa.eu/statusofdoss.htm.-  References materiāls: ERM®-BF423, kas pieejams tīmekļa vietnē http://www.irmm.jrc.be/html/reference_materials_catalogue/index.htm, ko nodrošina Eiropas Komisijas Kopīgais pētniecības centrs (KPC), Mērījumu un standartmateriālu institūts (IRMM).e) Unikālais identifikatorsSYN-IR6Ø4-5f) Informācija, kas jānodrošina saskaņā ar II pielikumu Kartahenas protokolam par bioloģisko drošību, kurš papildina Konvenciju par bioloģisko daudzveidībuBioloģiskās drošības starpniecības centrs, ieraksta identifikācija: skatīt [ aizpildīt, kad izziņos ].g) Nosacījumi vai ierobežojumi attiecībā uz produktu laišanu tirgū, izmantošanu vai darbībām ar tiemNav vajadzīgi.h) Monitoringa plānsIetekmes uz vidi monitoringa plāns, kas atbilst Direktīvas 2001/18/EK VII pielikumam.[Saite: internetā publicēts plāns .]i) Uzraudzības prasības pēc produktu laišanas tirgū attiecībā uz pārtikas produkta izmantošanu cilvēku uzturāNav vajadzīgas.Piezīme. Laika gaitā var būt nepieciešams mainīt saites uz attiecīgajiem dokumentiem. Šādas izmaiņas tiks publiskotas, atjauninot datus ģenētiski modificētās pārtikas un barības Kopienas reģistrā. [1] OV L 268, 18.10.2003., 1. lpp.[2] OV L 106, 17.4.2001., 1. lpp.[3] http://registerofquestions.efsa.europa.eu/roqFrontend/questionLoader?question=EFSA-Q-2005-046 .[4] OV L 10, 16.1.2004., 5. lpp.[5] OV L 268, 18.10.2003., 24. lpp.[6] OV L 287, 5.11.2003., 1. lpp.


Svarīgs juridisks paziņojums

|

52010PC0009

Priekšlikums Eiropas Parlamenta un Padomes lēmums par Eiropas Globalizācijas pielāgošanas fonda izmantošanu  /* COM/2010/0009 galīgā redakcija - NLE 2010/0002 */

	[pic] | EIROPAS KOMISIJA |Briselē, 22.1.2010COM(2010)9 galīgā redakcija2010/0002 (NLE)PriekšlikumsEIROPAS PARLAMENTA UN PADOMES LĒMUMSpar Eiropas Globalizācijas pielāgošanas fonda izmantošanuPASKAIDROJUMA RAKSTS2006. gada 17. maija Iestāžu nolīgums [1] ar elastīguma mehānisma starpniecību ļauj izmantot Eiropas Globalizācijas pielāgošanas fonda (EGF) līdzekļus ne vairāk kā 500 miljonu euro apmērā gadā papildus finanšu shēmas attiecīgajām izdevumu kategorijām. Fonda pieejamības noteikumi ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda (EGF) izveidi[2]. Šajā regulā jaunākie grozījumi izdarīti ar Regulu (EK) Nr. 546/2009[3], ar ko uz laiku tiek paplašināta EGF piemērošanas joma un grozīti atbilstības kritēriji. Grozīto regulu attiecina uz pieteikumiem, kas saņemti sākot no 2009. gada 1. maija.Komisijas dienesti rūpīgi izskatīja Lietuvas iesniegto pieteikumu saskaņā ar Regulu (EK) Nr. 1927/2006 un jo īpaši ar tās 1., 2., 3., 4., 5. un 6. pantu.Lieta EGF/2009/017 LT/Ēku būvniecība1.  Lietuva iesniedza pieteikumu Komisijai 2009. gada 23. septembrī. Šis pieteikums pamatojās uz īpašu intervences kritēriju, kas ir noteikts 2. panta b) apakšpunktā Regulā (EK) Nr. 1927/2006 un paredz vismaz 500 atlaišanas gadījumus deviņu mēnešu laikā NACE 2 līmenī vienā reģionā vai divos kaimiņu reģionos NUTS II līmenī, un tas tika iesniegts savlaicīgi, t.i., 10 nedēļu laikā, kā noteikts minētās regulas 5. pantā.2.  Pieteikums attiecas uz 1 612 atlaišanas gadījumiem 128 uzņēmumos, kas visi darbojas NACE 2. redakcijas 41. nodaļas (ēku būvniecība) nozarē, no tiem 806 gadījumos ir paredzēta EGF palīdzība.3.  Novērtējuma sīks izklāsts ietverts Komisijas paziņojumā[4].Pamatojoties uz iepriekšminētā paziņojuma secinājumiem, tiek ierosināts apstiprināt Lietuvas iesniegto pieteikumu EGF/2009/017 LT/Ēku būvniecība saistībā ar darbinieku atlaišanām ēku būvniecības nozarē, jo ir iesniegti pierādījumi tiešai un pierādāmai saiknei, ka šīs atlaišanas ir pasaules finanšu un ekonomikas krīzes rezultāts. Ir ierosināts apstiprināt saskaņotu atbalstāmo individualizēto pakalpojumu paketi, kurā pieprasītais EGF ieguldījums ir EUR 1 118 893 (sk. nākamo lappusi).FinansējumsKopējais pieejamais EGF gada budžets ir 500 miljoni euro.2010. gadā līdz šim iesniegtajiem pieteikumiem jau ir izmantoti EUR 7 119 592, līdz ar to pieejamā summa ir EUR 492 880 408. Komisijas ierosinātais piešķīrums no fonda ir pamatots ar Lietuvas iesniegto informāciju.Pamatojoties uz Lietuvas iesniegto pieteikumu par atbalstu no fonda saistībā ar ēku būvniecības nozari, EGF ieguldījums saskaņotās individualizētās pakalpojumu paketes finansējumā ir EUR 1 118 893, kas atbilst 65% no kopējām izmaksām.Ņemot vērā fonda ieguldījuma maksimāli iespējamo apjomu, kas noteikts saskaņā ar 10. pantu Regulā (EK) Nr. 1927/2006, kā arī iespējas pārdalīt apropriācijas, Komisija ierosina izmantot EGF līdzekļus iepriekš minētās summas apmērā, līdzekļi piešķirami atbilstoši finanšu shēmas 1.a izdevumu kategorijai.Šī atbalsta summa nodrošinās, ka vairāk nekā 25 % no EGF maksimālā gada apjoma būs pieejami piešķīrumiem 2009. gada pēdējos četros mēnešos, kā noteikts 12. panta 6. punktā Regulā (EK) Nr. 1927/2006.Iesniedzot šo priekšlikumu par fonda izmantošanu, Komisija uzsāk trīspusēju sarunu vienkāršoto procedūru, kā noteikts 2006. gada 17. maija Iestāžu nolīguma 28. punktā, lai nodrošinātu abu budžeta lēmējinstitūcijas iestāžu vienošanos par vajadzību izmantot fondu un par nepieciešamo summu. Komisija aicina pirmo no abām budžeta lēmējinstitūcijas iestādēm, kura panāk vienošanos par mobilizēšanas priekšlikuma projektu attiecīgā politiskā līmenī, informēt otru iestādi un Komisiju par saviem nodomiem.Nesaskaņu gadījumā starp abām budžeta lēmējinstitūcijas iestādēm tiks sasaukta oficiāla trīspusēja sanāksme.Komisija atsevišķi iesniedz pārvietojuma pieprasījumu, lai 2010. gada budžetā iekļautu īpašas saistību un maksājumu apropriācijas, kā tas ir paredzēts 2006. gada 17. maija Iestāžu nolīguma 28. punktā.2010/0002 (NLE)PriekšlikumsEIROPAS PARLAMENTA UN PADOMES LĒMUMSpar Eiropas Globalizācijas pielāgošanas fonda izmantošanuEIROPAS PARLAMENTS UN EIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[5] un jo īpaši tā 28. punktu,ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi[6] un jo īpaši tās 12. panta 3. punktu,ņemot vērā Eiropas Komisijas priekšlikumu[7],tā kā:(1) Eiropas Globalizācijas pielāgošanas fonds (EGF) tika izveidots, lai sniegtu papildu atbalstu atlaistajiem darba ņēmējiem, kas cieš no lielām strukturālām izmaiņām pasaules tirdzniecības modeļos, un lai palīdzētu viņiem no jauna integrēties darba tirgū.(2) Attiecībā uz pieteikumiem, kas iesniegti, sākot no 2009. gada 1. maija, EGF darbības joma tika paplašināta, iekļaujot atbalstu darba ņēmējiem, kuru atlaišana ir saistīta ar pasaules finanšu un ekonomikas krīzi.(3) Saskaņā ar 2006. gada 17. maija Iestāžu nolīgumu EGF līdzekļus var izmantot ne vairāk kā 500 miljonu euro apmērā gadā.(4) Lietuva 2009. gada 23. septembrī iesniedza pieteikumu izmantot EGF attiecībā uz štata vietu samazināšanu ēku būvniecības nozarē. Šis pieteikums atbilst finansiālo ieguldījumu noteikšanas prasībām, kas paredzētas 10. pantā Regulā (EK) Nr. 1927/2006, un tādēļ Komisija ierosina atļaut izmantot līdzekļus EUR 1 118 893 apmērā.(5) EGF tādējādi ir jāizmanto, lai sniegtu finansiālu ieguldījumu saistībā ar Lietuvas iesniegto pieteikumu,IR PIEŅĒMUŠI ŠO LĒMUMU.1. pantsEiropas Savienības 2010. finanšu gada vispārējā budžeta ietvaros Eiropas Globalizācijas pielāgošanas fondu (EGF) izmanto, lai nodrošinātu summu EUR 1 118 893 apmērā saistību un maksājumu apropriācijām.2. pantsŠis lēmums stājas spēkā […] dienā pēc tā publicēšanas Eiropas Savienības Oficiālajā Vēstnesī .Briselē, [...]Eiropas Parlamenta vārdā — Padomes vārdā —priekšsēdētājs priekšsēdētājs [1] OV C 139, 14.6.2006., 1. lpp.[2] OV L 406, 30.12.2006., 1. lpp.[3] OV L 167, 29.6.2009., 26. lpp.[4] SEC(2010)21, 18.01.2010.[5] OV C 139, 14.6.2006., 1. lpp.[6] OV L 406, 30.12.2006., 1. lpp.[7] OV C […]., […]., […]. lpp


Svarīgs juridisks paziņojums

|

52009PC0516

Priekšlikums Eiropas Parlamenta un Padomes lēmums, ar kuru atceļ Padomes Lēmumu 79/542/EEK, ar ko izveido trešu valstu vai trešu valstu daļu sarakstu un nosaka dzīvnieku un sabiedrības veselības un veterinārās sertifikācijas nosacījumus, lai Kopienā importētu konkrētus dzīvus dzīvniekus un tādu dzīvnieku svaigu gaļu  /* COM/2009/0516 galīgā redakcija - COD 2009/0146 */

	[pic] | EIROPAS KOPIENU KOMISIJA |Briselē, 7.10.2009COM(2009) 516 galīgā redakcija2009/0146 (COD)PriekšlikumsEIROPAS PARLAMENTA UN PADOMES LĒMUMS,ar kuru atceļ Padomes Lēmumu 79/542/EEK, ar ko izveido trešu valstu vai trešu valstu daļu sarakstu un nosaka dzīvnieku un sabiedrības veselības un veterinārās sertifikācijas nosacījumus, lai Kopienā importētu konkrētus dzīvus dzīvniekus un tādu dzīvnieku svaigu gaļuPASKAIDROJUMA RAKSTSAr šo lēmuma projektu atceļ Padomes 1976. gada 21. decembra Lēmumu 79/542/EEK, ar ko izveido trešo valstu vai trešo valstu daļu sarakstu un nosaka dzīvnieku un sabiedrības veselības un veterinārās sertifikācijas nosacījumus, lai Kopienā importētu konkrētus dzīvus dzīvniekus un tādu dzīvnieku svaigu gaļu [1].Ar Lēmumu 79/542/EEK paredz veterināros nosacījumus atsevišķu dzīvu dzīvnieku, tai skaitā zirgu dzimtas dzīvnieku, un tādu dzīvnieku gaļas, izņemot gaļas izstrādājumus, importam Kopienā.Šīs jomas regulējumā notikušas būtiskas izmaiņas un nepieciešams nodrošināt skaidrību un tiesisko drošību, tādēļ visi Lēmuma 79/542/EEK noteikumi ir iekļauti Komisijas [..] Regulā (EK) Nr. XX/2010, ar ko izveido sarakstus, kuros iekļautas trešās valstis, to teritorijas vai daļas, no kurām Kopienā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības[2].Padomes Lēmums 79/542/EEK zaudēs spēku un vairs netiks piemērots brīdī, kad stāsies spēkā minētā regula.Kopienas tiesību aktu skaidrības un pārredzamības labad skaidri jānosaka Lēmuma 79/542/EEK atcelšana no konkrētā datuma.2009/0146 (COD)PriekšlikumsEIROPAS PARLAMENTA UN PADOMES LĒMUMS,ar kuru atceļ Padomes Lēmumu 79/542/EEK, ar ko izveido trešu valstu vai trešu valstu daļu sarakstu un nosaka dzīvnieku un sabiedrības veselības un veterinārās sertifikācijas nosacījumus, lai Kopienā importētu konkrētus dzīvus dzīvniekus un tādu dzīvnieku svaigu gaļuEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 37. pantu un 152. panta 4. punkta b) daļu,ņemot vērā Komisijas priekšlikumu[3],ņemot vērā Eiropas Ekonomikas un sociālo lietu komitejas atzinumu[4],ņemot vērā Reģionu komitejas atzinumu[5],saskaņā ar Līguma 251. pantā noteikto procedūru[6],tā kā:(1) Padomes 1972. gada 12. decembra Direktīvā 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm, paredzēts izveidot sarakstu ar valstīm un to daļām[7], no kurām dalībvalstīm jāatļauj atsevišķu dzīvu dzīvnieku un atsevišķu dzīvnieku svaigas gaļas imports.(2) Tādēļ tika pieņemts Padomes 1976. gada 21. decembra Lēmums 79/542/EEK, ar ko izveido trešu valstu vai trešu valstu daļu sarakstu un nosaka dzīvnieku un sabiedrības veselības un veterinārās sertifikācijas nosacījumus, lai Kopienā importētu konkrētus dzīvus dzīvniekus un tādu dzīvnieku svaigu gaļu[8]. Šis lēmums paredz higiēnas nosacījumus, lai Kopienā importētu dzīvus dzīvniekus, izņemot zirgu dzimtas dzīvniekus, un šādu dzīvnieku svaigu gaļu, ietverot zirgu dzimtas dzīvniekus, bet izņemot gaļas izstrādājumus. Minētā lēmuma I un II pielikumā arī iekļauti veterināro sertifikātu paraugi un tādu trešo valstu un to daļu saraksts, no kurām Kopienā var importēt konkrētus dzīvus dzīvniekus un to svaigu gaļu.(3) Kopš minētā lēmuma pieņemšanas citos Kopienas tiesību aktos, tai skaitā Padomes 2002. gada 16. decembra Direktīvā 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā[9], un Padomes 2004. gada 26. aprīļa Direktīvā 2004/68/EK, ar ko nosaka dzīvnieku veselības noteikumus par dažu nagaiņu sugu dzīvu dzīvnieku importu un tranzītu caur Kopienu[10], kā arī Eiropas Parlamenta un Padomes 2004. gada 29. aprīļa Regulā (EK) Nr. 853/2004 par pārtikas produktu higiēnu[11], Eiropas Parlamenta un Padomes 2004. gada 29. aprīļa Regulā (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu[12], un Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem[13], ir pieņemta virkne jaunu dzīvnieku veselības un sabiedrības veselības prasību[14].(4) Minētie Kopienas tiesību akti ir jauns regulējums minētajā jomā, un turklāt Direktīva 72/462/EEK ir atcelta ar Direktīvu 2004/68/EK.(5) Direktīvas 2004/68/EK 20. pantā paredzēts, ka īstenošanas noteikumi saskaņā ar lēmumiem, kas pieņemti attiecībā uz dzīvu dzīvnieku, gaļas un gaļas produktu importu, pamatojoties uz Direktīvu 72/462/EEK, inter alia Lēmumu 79/542/EEK, paliek spēkā, līdz tiek pieņemti pasākumi saskaņā ar jauno regulējumu.(6) Turklāt Eiropas Parlamenta un Padomes 2004. gada 21. aprīļa Direktīvas 2004/41/EK, ar kuru atceļ dažas direktīvas par pārtikas higiēnu un dzīvnieku veselības nosacījumiem attiecībā uz dažu lietošanai pārtikā paredzētu dzīvnieku izcelsmes produktu ražošanu un laišanu tirgū[15], 4. panta 3. punktā paredzēts, ka īstenošanas noteikumi, kas pieņemti saskaņā ar Direktīvu 72/462/EEK, jāturpina piemērot, līdz stājas spēkā nepieciešamie noteikumi saskaņā ar Regulu (EK) Nr. 852/2004, (EK) Nr. 853/2004, (EK) Nr. 854/2004 vai Direktīvu 2002/99/EK.(7) Komisijas [..] Regulā (EK) Nr. XX/2010, ar ko izveido sarakstus, kuros iekļautas trešās valstis, to teritorijas vai daļas, no kurām Kopienā atļauts ievest konkrētus dzīvniekus un svaigu gaļu[16][17], un nosaka veterinārās sertifikācijas prasības, ir paredzētas veterinārās sertifikācijas prasības un citi noteikumi, kuru pamatā ir jaunais regulējums un kuri aizstāj noteikumus saskaņā ar Lēmumu 79/542/EEK. Tādēļ Padomes Lēmums 79/542/EEK zaudēs spēku un vairs netiks piemērots brīdī, kad stāsies spēkā minētā regula.(8) Kopienas tiesību aktu skaidrības un pārredzamības labad skaidri jānosaka Lēmuma 79/542/EEK atcelšana no konkrētā datuma,IR PIEŅĒMUŠI ŠO LĒMUMU.1. pantsLēmumu 79/542 atceļ no .. [norādīt datumu, kad publicēta Komisijas [..] Regula (EK) Nr. XX/2010, ar ko izveido sarakstus, kuros iekļautas trešās valstis, to teritorijas vai daļas, no kurām Kopienā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības[18], + 20 dienas — EK līguma 254. pants. Jānodrošina, ka minētā lēmuma atcelšana stājas spēkā dienā, kad stājas spēkā minētā regula.]Atsauces uz atcelto lēmumu uzskata par atsaucēm uz Komisijas [..] Regulu (EK) Nr. XX/2010, ar ko izveido sarakstus, kuros iekļautas trešās valstis, to teritorijas vai daļas, no kurām Kopienā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības[19].2. pantsŠis lēmums ir adresēts dalībvalstīm.Briselē,Eiropas Parlamenta vārdā — Padomes vārdā —priekšsēdētājs priekšsēdētājs [1] OV L 146, 14.6.1979., 15. lpp.[2] Komisijas […] Regula (EK) Nr. XX/2010, ar ko izveido sarakstus, kuros iekļautas trešās valstis, to teritorijas vai daļas, no kurām Kopienā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības, plānotais pieņemšanas datums Komisijā ir 2010. gada janvāris (SANCO/4787/2009).[3] OV C [..], [..], [..]. lpp.[4] OV C [..], [..], [..]. lpp.[5] OV C [..], [..], [..]. lpp.[6] OV C [..], [..], [..]. lpp.[7] OV L 302, 31.12.1972., 28. lpp.[8] OV L 146, 14.6.1979., 15. lpp.[9] OV L 18, 23.1.2003., 11. lpp.[10] OV L 139, 30.4.2004., 321. lpp.[11] OV L 139, 30.4.2004., 1. lpp.[12] OV L 139, 30.4.2004., 55. lpp.[13] OV L 139, 30.4.2004., 206. lpp.[14] OV L 165, 30.4.2004., 1. lpp.[15] OV L 157, 30.4.2004., 33. lpp.[16] OV L [..], [..], [..]. lpp.[17] Komisijas […] Regula (EK) Nr. XX/2010, ar ko izveido sarakstus, kuros iekļautas trešās valstis, to teritorijas vai daļas, no kurām Kopienā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības, plānotais pieņemšanas datums Komisijā ir 2010. gada janvāris (SANCO/4787/2009).[18] Komisijas […] Regula (EK) Nr. XX/2010, ar ko izveido sarakstus, kuros iekļautas trešās valstis, to teritorijas vai daļas, no kurām Kopienā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības, plānotais pieņemšanas datums Komisijā ir 2010. gada janvāris (SANCO/4787/2009).[19] Komisijas […] Regula (EK) Nr. XX/2010, ar ko izveido sarakstus, kuros iekļautas trešās valstis, to teritorijas vai daļas, no kurām Kopienā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības, plānotais pieņemšanas datums Komisijā ir 2010. gada janvāris (SANCO/4787/2009).